Weekenden står for døren, og hvis man vil ud og tage en mundfuld frisk luft og måske en rask spadseretur, så tyder DMI's seneste prognoser på, at man bør vente til søndag for at få størst udbytte af herlighederne under åben himmel. Fredag og lørdag bliver skyede, og der kommer også regn, men i løbet af søndagen begynder det at se fint ud. Vejrmæssigt er det nemlig weekendens mest fornuftige dag. - Det er helt klart søndag, man skal satse på. Der bliver også perioder med tørvejr lørdag, men solen kommer først rigtigt frem i løbet af søndagen, som starter skyet. Så det pæne vejr venter til sidst på weekenden, , fortæller vagthavende meteorolog Tine Zeuthen fra Danmarks Meteorologiske Institut..

Referat:
Der kommer godt vejr i weekenden, men det kan være, vi skal vente på det helt til søndag.